Robert Makłowicz

Robert Witold Makłowicz (naskiĝis la 12-an de aŭgusto 1963 en Krakovo) – pola ĵurnalisto, verkisto, publicisto, kritikisto de kuirado, vojaĝisto.

 Vivo 
Li devenas de familio kun polaj, ukrainaj, armenaj, hungaraj kaj aŭstraj radikoj. Diplomito de krakova liceo. En la jaroj 1982–1989 studis juron kaj poste historion en Jagelona Universitato. Dum la jaroj 1993–2004 estis publicisto de Gazeta Wyborcza. Kunlaboris kun kelkaj revuoj.

En la jaroj 1998–2008 estis ĉefrolulo de populara dimanĉa ciklo de raportoj Kuir-vojaĝoj de Robert Makłowicz. De 2008 gvidas en TVP 2 la programon Makłowicz dum vojaĝado.

Oktobre 2010 aperis lia plej nova verko, titolita Cafe Museum, pro kiu la aŭtoro ricevis Literaturan Premion.

 Privata vivo 
Li loĝas en Krakovo kaj en vilaĝo en duoninsulo Pelješac en la kroata Dalmatio. Filo de maristo Włodzimierz Makłowicz kaj Beata Preiss. Kredanto de Katolika Armena Eklezio. De 1991 edzigita al filmistino Agnieszka Pogoda.

 Libroj 
 C.K. Kuchnia (Imperiestra-reĝa Kuirarto), (1995)
 Listy pieczętowane sosem, czyli gdzie karmią najlepiej w Polsce (Leteroj stampitaj de saŭco, aŭ kie en Pollando oni la plej bone nutras), (2001) (kunaŭtoro Piotr Bikont)
 Zjeść Kraków. Przewodnik subiektywny (Manĝi Krakovon), (2001) (kunaŭtoro Stanisław Mancewicz)
 Dialogi języka z podniebieniem (Dialogoj de lango kun palato), (2003) (kun Piotr Bikont)
 Podróże kulinarne Roberta Makłowicza. Smak Węgier (Kuir-vojaĝoj de Robert Makłowicz. Gusto de Hungario), (2006)
 Fuzja Smaków. Podróże kulinarne Roberta Makłowicza (Miksaĵo de gustoj. Kuir-vojaĝoj de Robert Makłowicz), (2007)
 Cafe Museum (2010)

 Eksteraj ligiloj 

 Makłowicz dum vojaĝado
 Oficiala paĝo de Robert Makłowicz

Makłowicz
Kategorio:Polaj ĵurnalistoj